Il-Kunsill Lokali ta’ Ħal Luqa mhuwiex kontra l-principju li jkun hemm residenza tal-anzjani fl-inħawi ta’ Wied Garnaw. Stqarrija maħruġa dalgħodu tgħid li madankollu, qed jipproponi li filwaqt li jingħaqad mar-residenti tal-viċinanzi għandu jinstab lok alternattiv fejn ma tkunx żona barra l-iżvilupp (ODZ) u ma jkunx ikkrejat preċedent li jista’ jwassal għal aktar żvillup f’ dik iż-żona speċjalment fil-konfini tal-lokalità ta’ Ħal Luqa. Il-kunsill ħa d-deċizjoni f’laqgħa li saret il-ġimgħa l-oħra li fiha iddiskuta dan l-iżvillup, fejn b’ mod unanimu ħa din il-pożizzjoni fid-dawl tat-talba li saret minn numru ta residenti mill-viċinanzi ta’ fejn se jsir l-iżvillup fil-preżenza taċ-ċhairman tas-Sta Lucija Action Committee of Save Wied Garnaw Action Group.